
Az állatokkal asszisztált pedagógia alkalmazása az óvodai német nyelvoktatás terén

Az óvodai nevelő és fejlesztő munkában rendkívül fontosnak tartom, hogy eszmei értékeket közvetítsünk és elérjük azt, hogy a környezet védelme, az állatok iránt érzett szeretet és társadalmi felelősségvállalás áthassa gyermekeink gondolkodását és tetteit.
Annak érdekében, hogy már kisgyermekkorban hatékonyan és módszertanilag helyesen adhassam át ezt az értékrendet a következő generációnak, Svájcban állatasszisztált pedagógiát tanultam (Akademie für angewandte Tierpsychologie und Tierverhaltenstraining) majd Magyarországon is tovább képeztem magam és állatokkal asszisztált foglalkozásvezető képesítést szereztem.
Az állatasszisztált pedagógia az állatok és gyermekek közötti kötödésre alapozott, kreatív módszer, ami az élményalapú, teljesítménykényszer nélküli tanulást teszi lehetővé. Dolgozatomban felvázolom a módszer történetét, elméletét, célját, az ezekhez kapcsolódó kutatásokat, a foglalkozások alkalmazási területeit, lehetőségeit, valamint a gyermekekre gyakorolt pozitív hatását. Dolgozatom második felében szeretném bemutatni az általam végzett munkát munkahelyemen (Szigetszentmártoni Gesztenyés Òvodában). Ezen kívül kitérek a német nemzetiségi nevelés területére is, az állatasszisztált foglalkozások alkalmazási lehetőségeire a német, mint második nyelv elsajátításában.
Az állatasszisztált foglalkozások alkalmazása az óvodában egy kevéssé ismert és kutatott terület, inkább az iskolai szerepük jelenik meg a kutatásokban, saját megfigyeléseim dokumentálásával és közlésével így ennek a hiánynak a pótlásához szeretnék hozzájárulni. A TDK-dolgozatomat német nyelven készítem el.



